CELEX: 32006D0383
Language: da
Date: 2006-05-22 00:00:00
Title: 2006/383/EF: Kommissionens beslutning af  22. maj 2006  om ændring af beslutning 2005/1/EF om godkendelse af metoder til klassificering af svinekroppe i Tjekkiet  (meddelt under nummer K(2006) 1982)

2.6.2006   
            
            
               DA
            
            
               Den Europæiske Unions Tidende
            
            
               L 148/50
            
         
      KOMMISSIONENS BESLUTNING
   
   af 22. maj 2006
   om ændring af beslutning 2005/1/EF om godkendelse af metoder til klassificering af svinekroppe i Tjekkiet
   (meddelt under nummer K(2006) 1982)
   (Kun den tjekkiske udgave er autentisk)
   (2006/383/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               Ved Kommissionens beslutning 2005/1/EF (2) fik Tjekkiet godkendt fire metoder til klassificering af svinekroppe.
            
         
               (2)
            
            
               Tjekkiet har anmodet Kommissionen om at godkende to nye metoder til klassificering af svinekroppe og har sendt del 2 af protokollen med resultaterne af sine dissektionsprøver i henhold til artikel 3, stk. 3, i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3).
            
         
               (3)
            
            
               Det har ved evalueringen af denne anmodning vist sig, at betingelserne for, at de nye metoder kan godkendes, er opfyldt.
            
         
               (4)
            
            
               På grund af tekniske forhold på slagterierne har Tjekkiet anmodet om, at grænsen for at anvende klassificeringsmetoden, der betegnes som »Zwei-Punkte-Messverfahren (ZP)«, fastsættes til den hidtidige ugentlige mængde udtrykt i årsgennemsnit.
            
         
               (5)
            
            
               Beslutning 2005/1/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   I beslutning 2005/1/EF foretages følgende ændringer:
   
               1)
            
            
               I artikel 1 foretages følgende ændringer:
               
                           a)
                        
                        
                           I artikel 1, stk. 1, indsættes som femte og sjette led:
                           
                                       »—
                                    
                                    
                                       apparatet »Ultra-sound IS-D-05« med tilhørende beregningsmetoder, jf. del 5 i bilaget
                                    
                                 
                                       —
                                    
                                    
                                       apparatet »Needle IS-D-15« med tilhørende beregningsmetoder, jf. del 6 i bilaget.«
                                    
                                 
                     
                           b)
                        
                        
                           Stk. 2 affattes således:
                           »Klassificeringsmetoden »Zwei-Punkte-Messverfahren (ZP)« må kun anvendes på slagterier, hvor der i årsgennemsnit højst slagtes 200 svin om ugen.«
                        
                     
         
               2)
            
            
               Bilaget ændres som anført i bilaget til denne beslutning.
            
         Artikel 2
   Denne beslutning er rettet til Den Tjekkiske Republik.
   
      Udfærdiget i Bruxelles, den 22. maj 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EUT L 1 af 4.1.2005, s. 8.
   
      (3)  EFT L 285 af 25.10.1985, s. 39. Ændret ved forordning (EF) nr. 3127/94 (EFT L 330 af 21.12.1994, s. 43).
   
      BILAG
      I bilaget til beslutning 2005/1/EF indsættes som del 5 og 6:
      
         »DEL 5
         Ultra-sound IS-D-05
         
                     1.
                  
                  
                     Svinekroppe klassificeres ved hjælp af metoden »Ultra-sound IS-D-05«.
                  
               
                     2.
                  
                  
                     Klassificeringsapparatet IS-D-05 måler indholdet af magert kød og spæklagets tykkelse på grundlag af en responsanalyse af den serie ultralydimpulser, som i rækkefølge sendes ind på et givet sted i svinekroppen. Ultralydsonden udsender 3 × 100 ultralydimpulser med en frekvens på 4 MHz under scanningen af svinekroppen.
                  
               
                     3.
                  
                  
                     Svinekroppens indhold af magert kød beregnes ved hjælp af følgende formel:
                     
                         = 60,69798 – 0,89211 S (IS-D-05) + 0,10560 M (IS-D-05)
                     hvor:
                     
                        = beregnet indhold af magert kød i svinekroppenS (IS-D-05)= spæklagets tykkelse inklusive svær (mm) målt 70 mm fra svinekroppens midterlinje mellem andet- og tredjebageste ribben (mm)
                     M (IS-D-05)= Muskeltykkelse på målestedet (mm).
                     Formlen gælder for kroppe på mellem 60 og 120 kg.
                  
               DEL 6
         Needle IS-D-15
         
                     1.
                  
                  
                     Svinekroppe klassificeres ved hjælp af metoden »Needle IS-D-15«.
                  
               
                     2.
                  
                  
                     Klassificeringsapparatet IS-D-15 er forsynet med en skarp nålesonde, der stikkes ca. 140 mm ind i svinekroppen på et givet sted. Bag nålen sidder en specielt udviklet optisk anordning, der via en optisk kanal belyser det omkringliggende væv eller område og scanner den reflekterede mængde lysenergi med den definerede bølgelængde. Sonden er også udstyret med en kontaktfri præcisionsmåleanordning, der bestemmer indstiksdybden med en nøjagtighed på 46 mikrometer.
                  
               
                     3.
                  
                  
                     Svinekroppens indhold af magert kød beregnes ved hjælp af følgende formel:
                     
                         = 60,92452 – 0,77248 S (IS-D-15) + 0,11329 M (IS-D-15)
                     hvor:
                     
                        = beregnet indhold af magert kød i svinekroppenS (IS-D-15)= spæklagets tykkelse inklusive svær (mm) målt 70 mm fra svinekroppens midterlinje mellem andet- og tredjebageste ribben (mm)
                     M (IS-D-15)= Muskeltykkelse på målestedet (mm).
                     Formlen gælder for kroppe på mellem 60 og 120 kg.«